ལོར་རྒྱལ་རྩེ་སློབ་འབྲིང་དུ་མཐོ་འབྲིང་བསླབ།སུམ་རྟགས་རྩ་བ།མངོན་བརྗོད་དང་བརྡ་རྙིང་སོགས་བློ་རྒྱུགས་ཕུལ།ལོར་བོད་ལྗོངས་སློབ་ཆེན་གྱི་བོད་རིག་པ་ཚན་ཁག་ཏུ་སློབ་གཉེར་བྱས།དེའི་རིང་ཡོངས་ཀྱི་དགེ་བའི་བཤེས་གཉེན་བློ་བཟང་ཕྱོགས་གླང་ངམ་ཡོངས་གྲགས་སུ་ཚེ་དབང་ཞེས་ཞུ་བ་མཆོག་དང་།བཤེས་གཉེན་དམ་པ་དགེ་འདུན་དོན་ལྡན།དབུ་འཛིན་རྒན་བསོབ་ནམས་ཕུན་ཚོགས།དགེ་བའི་བཤེས་གཉེན་དང་བདག་རྡོ་རྗེ་དང་།བསྟན་པ་མང་ཐོས།རྒན་མཁས་བཙུན།རྒན་ཉི་མ།རྒན་ཚེ་བརྟན་བཀྲ་ཤིས་ལ་སོགས་པ་བསམ་སྦྱོར་གཉིས་མེད་ཀྱིས་བསྟེན་ནས།ཐུན་མོང་རིག་གནས་ཕལ་མོ་ཆེར་ཐོས་ལོ་ཙམ་མིན་པར་སྒྲོ་འདོད་བཅད།སུམ་རྟགས་ཀྱི་སྡོམ་དང་།སྙན་ངག་ལེའུ་བར་པ།དབྱངས་ཅན་སྒྲ་མདོ།བསྡུས་གྲྭ་དང་།བློ་རྟགས།བཤེས་སྤྲིངས་སོགས་བློ་རྒྱུགས་ཕུལ།ཁྱད་པར་དགེ་བའི་བཤེས་གཉེན་དང་བདག་རྡོ་རྗེ་ལས་བྲིས་ཀྱི་ངག་རྒྱུན་མན་ངག་སོགས་མང་དུ་ཐོབ།བོད་རྒྱ་བྲིས་ཀྱི་འགྲན་སྡུར་ཐེངས་གཉིས་བྱས་པར་གཟུགས་གཉིས་ཀར་དམིགས་བཀར་བྱ་དགའ་ཆེན་པོ་ཐོབ།